
Meie: 04.11.2026 nr 7-1/1520
Andmepäring

Anija vallavolikogu 13.08.2026 otsusega nr 1-3/51 algatati  kohaliku omavalitsuse eriplaneering ja selle keskkonnamõju strateegiline hindamine ühe tuuleenergeetika arendusala kavandamiseks. 
Planeerimisseaduse § 99 lõike 2 alusel kaasatakse kohaliku omavalitsuse eriplaneeringu eelvaliku tegemisse muuhulgas isikud, kelle õigusi planeering võib puudutada või isikud ja asutused, kellel võib olla põhjendatud huvi eeldatavalt kaasneva olulise keskkonnamõju või kohaliku omavalitsuse eriplaneeringu elluviimise või planeeringuala ruumiliste arengusuundumuste vastu. Planeerimisseaduse § 106 lõike 4 kohaselt on Anija Vallavalitsus kohustatud nimetatud isikuid teavitama tuuleparkide kohaliku omavalitsuse eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande avaliku väljapaneku toimumisest. Eelpool nimetatud isikute kaasamiseks koostasime käesolevale andmepäringule lisatud Exceli tabeli katastriüksustega, mis puudutavad tuuleparkide kohaliku omavalitsuse eriplaneeringut. 
Palume kirjale lisatud tabelis täita eraisikust omanike kohta väljad „eesnimi“, „perekonnanimi“, „isikukood“ või selle puudumisel „sünniaeg“ ja „aadress“. Juriidilisest isikust omanike kohta palume täita väljad „ärinimi“, „registrikood“, „äriregistri aadress“ ja „äriregistri e-mail“. Palume täidetud andmetabel tagastada esimesel võimalusel.
Lugupidamisega 
/allkirjastatud digitaalselt/

Riivo Noor
vallavanem
Lisa: KOV_EP_katastriüksused
Inga Vainu, 

5272963, inga.vainu@anija.ee
________________________________________________________________________________________________

F. R. Kreutzwaldi tn 6 


Üldtelefon: 619 9000 

Konto EE391010002018897002

Kehra linn 74307



Mobiil:        529 6771

SEB pank

Reg nr 75018816 


               E-post: anija@anija.ee

Konto EE922200001120120102

